ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
விமான உபகரணங்கள் உள்ளிட்ட உயர்மதிப்பு பொருட்களின் செப்பனிடுதலுக்கான தானியங்கி தொழில்நுட்பத்தை உருவாக்கியுள்ள இந்திய விஞ்ஞானி
மோல்டுகள், டர்பைன் பிளேடுகள் மற்றும் இதர விமான உபகரணங்கள் உள்ளிட்ட உயர்மதிப்பு பொருட்களை செப்பனிடுவதற்கான முழுமையான தானியங்கி தொழில்நுட்பத்தை இந்திய விஞ்ஞானி ஒருவர் உருவாக்கியுள்ளார். இதன் மூலம் குறைந்த அளவிலான மனித தலையீட்டின் மூலம் பழுதுகளை நீக்கி மறுசீரமைக்க முடியும்.
இந்தத் தொழில்நுட்பம் மறுசீரமைப்பு மற்றும் பழுதுபார்ப்புத் தொழிலை அடுத்த கட்டத்திற்கு அழைத்து செல்லும் என்றும், தற்சார்பு இந்தியாவுக்கான அதிநவீன லேசர் உற்பத்தி சூழலியல் அமைப்பை உருவாக்குவதற்கு உதவும் என்று எதிர்பார்க்கப்படுகிறது.
தற்போதுள்ள பழுதுபார்க்கும் தொழில்நுட்பங்களான வெல்டிங் மற்றும் தெர்மல் ஸ்ப்ரேயிங் ஆகியவை தற்காலிகமானவை என்பதோடு துல்லியத்தையும் வழங்குவதில்லை. மேலும், தற்போதுள்ள அனைத்து தொழில்நுட்பங்களும் பழுதுபார்க்கும் நபரின் திறனைப் பொறுத்தே அமைந்துள்ளன.
ஐஐடி பம்பாயின் மெக்கானிக்கல் இன்ஜினியரிங் துறையின் பேராசிரியர் ரமேஷ் குமார் சிங், லேசரைப் பயன்படுத்தும் இந்த புதுமையான தொழில்நுட்பத்தை உருவாக்கியுள்ளார். இந்திய அரசின் அறிவியல் மற்றும் தொழில்நுட்பத் துறையின் மேம்பட்ட உற்பத்தி தொழில்நுட்பங்கள் திட்டத்தின் ஆதரவுடன் உருவாக்கப்பட்ட இந்த தொழில்நுட்பம் சரிபார்ப்பு மற்றும் சோதனைக்கு உட்படுத்தப்பட்டுள்ளது.
மேலதிக தகவல்களுக்கு, பேராசிரியர் ரமேஷ் குமார் சிங்கை  தொடர்பு கொள்ளலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1799256
குடியரசுத் தலைவர் செயலகம்
ஆகஸ்ட் 5 முதல் 8 வரை தமிழ்நாடு மற்றும் புதுச்சேரியில் குடியரசுத் தலைவர் பயணம் மேற்கொள்கிறார்
குடியரசுத்தலைவர் திருமதி திரௌபதி முர்மு ஆகஸ்ட் 5 முதல் 8 வரை தமிழ்நாடு மற்றும் புதுச்சேரியில் சுற்றுப்பயணம் மேற்கொள்கிறார்.
ஆகஸ்ட் 5-ம் தேதி முதுமலை புலிகள் காப்பகத்திற்கு வருகை தரும் குடியரசுத்தலைவர், தமிழ்நாட்டில் உள்ள யானைகள் பராமரிப்போருடன்  கலந்துரையாடுகிறார்.
சென்னை பல்கலைக்கழகத்தின் 165-வது பட்டமளிப்பு விழாவில் ஆகஸ்ட் 6-ம் தேதி குடியரசுத் தலைவர் உரையாற்றுகிறார். அன்றைய தினம், சென்னை ஆளுநர் மாளிகையில், தமிழ்நாட்டின் பழங்குடியின பிரதிநிதிகளை சந்திக்கிறார். மகாகவி சுப்பிரமணிய பாரதியாரின் உருவப்படத்தை திறந்து வைப்பதுடன், ஆளுநர் மாளிகையில் உள்ள தர்பார் மண்டபத்துக்கு பாரதியார் மண்டபம் என பெயர் சூட்டும் விழாவிலும் குடியரசுத் தலைவர் பங்கேற்கிறார்.
புதுச்சேரியில் உள்ள ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனத்தின்  லீனியர் ஆக்ஸிலரேட்டர் உபகரணத்தை ஆகஸ்ட் 7ம் தேதியன்று குடியரசுத்தலைவர் தொடங்கிவைக்கிறார். தேசிய ஆயுஷ் திட்டத்தின் கீழ் வில்லியனூரில் அமைக்கப்பட்டுள்ள 50 படுக்கைகள் கொண்ட மருத்துவமனையை திறந்து வைக்கும் அவர், புதுச்சேரி அரசு சார்பில் நடைபெறும் வரவேற்பு நிகழ்ச்சியிலும் கலந்து கொள்கிறார்.
ஆகஸ்ட் 8, 2023 அன்று, ஆரோவில்லில், நகர கண்காட்சியான மணிமந்திரைப் பார்வையிடும் குடியரசுத்தலைவர், மாநாடு ஒன்றையும் தொடங்கி வைக்கிறார் .
நிதி அமைச்சகம்
கொவிட்-19 காரணமாக ஏற்பட்டுள்ள மந்தநிலையை சமாளிப்பதற்கான நிதி கொள்கைகள் உள்ளிட்ட நிதி அமைச்சகத்தின் அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய நிதி மற்றும் பெருநிறுவன விவகாரங்கள் இணை அமைச்சர் திரு அனுராக் சிங் தாகூர், கீழ்கண்ட தகவல்களை தெரிவித்தார்:
கொவிட்-19 பெருந்தொற்று பொருளாதாரத்தின் மீது ஏற்படுத்தியுள்ள எதிர்மறை தாக்கத்தை குறைப்பதற்காக பல்வேறு நிதி நடவடிக்கைகளை அரசு செயல்படுத்தி வருகிறது.
தற்சார்பு இந்தியா தொகுப்பின் கீழ், மூத்தக் குடிமக்கள், விதவைகள், மாற்றுத் திறனாளிகள் மற்றும் பெண்களுக்கு நிதியுதவி, இலவச எரிவாயு, மகாத்மா காந்தி ஊரக வேலைவாய்ப்பு திட்டப் பயனாளிகளுக்கு ஊதிய உயர்வு, சுய உதவிக் குழுக்களுக்கு பிணையில்லா கடன் உள்ளிட்டவை இதில் அடங்கும்.
2020 செப்டம்பர் 7 வரை, சுமார் 42 கோடி ஏழை மக்கள் ரூ 68,820 கோடி நிதியுதவியை பிரதமரின் ஏழைகள் நல்வாழ்வு திட்டத்தின் கிழ் பெற்றுள்ளனர்.
பிரதமரின் ஜன் தன் திட்டத்தின் கீழ், வங்கிக் கணக்கு வைத்திருப்பவர்களுக்கு இலவச ரூபே அட்டை வழங்கப்பட்டுள்ளது. இதில் விபத்து காப்பீடாக ரூ 1 லட்சம் வழங்கப்பட்டு வந்தது. இது 2018 ஆகஸ்ட் 28 முதல் ரூ 2 லட்சமாக உயர்த்தப்பட்டுள்ளது.
சரக்கு மற்றும் சேவை வரியின் மூலம் வரும் வருமானம் குறைந்துள்ளதால் , கடன் வாங்க மாநிலங்களுக்கு வசதியளிக்கப்படுகிறது.
நேரடி வரி விவாத் சே விஸ்வாஸ் அமல் படுத்தப் பட்டதில் இருந்து 2020 செப்டம்பர் 8 வரை 35,074 வரி செலுத்துவோர் அதை பயன்படுத்திக் கொண்டுள்ளனர்.
பிரதமர் அலுவலகம்
ஸ்ரீ குரு கிரந்த் சாகிப் உருவான நாளை முன்னிட்டு நாட்டு மக்களுக்கு பிரதமர் வாழ்த்து
ஸ்ரீ குரு கிரந்த் சாகிப் உருவான நன்னாளை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“ஸ்ரீ குரு கிரந்த் சாகிப் உருவான திரு நாளை முன்னிட்டு நல்வாழ்த்துகள். இந்தப் புனித நூல் உயரிய கொள்கைகளையும், கருணையையும், நீதியையும், சமத்துவத்தையும் வலியுறுத்துகிறது; ஒட்டுமொத்த மனிதகுலத்தை வழி நடத்துகின்றது”, என்று கூறியுள்ளார்.
-----
(
சட்டம் மற்றும் நீதித்துறை அமைச்சகம்
சட்டீஸ்கர் உயர்நீதிமன்ற நீதிபதியாக திருமதி விம்லா சிங் கபூர் நியமனம்
சட்டீஸ்கர் உயர்நீதிமன்றத்தின் கூடுதல் நீதிபதி திருமதி விம்லா சிங் கபூரை, அதே நீதிமன்றத்தில் நீதிபதியாக குடியரசுத் தலைவர் திரு ராம்நாத் கோவிந்த் நியமித்துள்ளார். அவர் பதவி ஏற்கும் நாளில் இருந்து இது அமலுக்கு வரும். இது தொடர்பான அறிவிப்பை மத்திய சட்டம், நீதி அமைச்சகத்தின் நீதித்துறை இன்று வெளியிட்டுள்ளது.
திருமதி விம்லா சிங் கபூர், பி.எஸ்.சி எல்எல்.பி., கடந்த 1987ம் ஆண்டு இரண்டாம் நிலை சிவில் நீதிபதியாக நீதித்துறையில் சேர்ந்தார். கடந்த 2018ம் ஆண்டு, இவர் சட்டீஸ்கர் உயர்நீதிமன்றத்தில் கூடுதல் நீதிபதியாக 2 ஆண்டுகளுக்கு நியமிக்கப்பட்டார். இவரது பதவிக்காலம் கடந்த 2020ம் ஜூன் மாதத்திலிருந்து மேலும் ஓராண்டுக்கு நீட்டிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714514
சுகாதாரம் மற்றும் குடும்ப நலத்துறை அமைச்சகம்
இந்தியாவில் ஒரே நாளில் குணமடைந்தவர்களின் எண்ணிக்கை அதிகபட்சத்தைக் கடந்து மற்றுமொரு சாதனை
கடந்த 24 மணி நேரத்தில் 62,282 பேர் குணமடைந்துள்ளனர்
சிகிச்சை தேவைப்படுபவர்களின் விகிதம் குறைவு, குணமடைபவர்களின் விகிதம் அதிகரிப்பு
இந்தியாவில், ஒரே நாளில் கொவிட்-19 தொற்றிலிருந்து குணமடைபவர்களின் எண்ணிக்கை தொடர்ந்து அதிகரித்து புதிய உச்சத்தை எட்டியுள்ளது. கடந்த 24 மணி நேரத்தில் மட்டும் 62,282 பேர் குணமடைந்துள்ளனர்.
அதிக எண்ணிக்கையில் நோயாளிகள் குணமடைந்து, மருத்துவமனயிலிருந்து வீடு திரும்புவதாலும், குறைவான மற்றும் மிதமான தொற்றுப் பாதிப்புள்ளவர்கள் வீட்டில் தனிமைப்படுத்தப்பட்டுள்ளதாலும், குணமடைவோர் எண்ணிக்கை தொடர்ந்து அதிகரித்து இன்று 21.5 லட்சத்தைக் கடந்துள்ளது . கொவிட்-19 தொற்றிலிருந்து குணமடைந்தவர்களுக்கும், மருத்துவ சிகிச்சை தேவைப்படுபவர்களுக்கும் இடையிலான இடைவெளி இன்று 14,66,918-ஐ எட்டியுள்ளது.
இந்தியாவின் குணமடையும் விகிதமானது, கணிசமாக உயர்ந்து 74 விழுக்காட்டைக்  கடந்துள்ளது. 33 மாநிலங்கள் மற்றும் யூனியன் பிரதேசங்களில் குணமடையும் விகிதம் 50 விழுக்காட்டுக்கும் கூடுதல் என்பது குறிப்பிடத்தக்கது.
நமது நாட்டில் கொவிட்-19 தொற்று உறுதிப்படுத்தப்பட்டவர்களில் 23.82 சதவிகிதத்தினருக்கு மட்டுமே மருத்துவ சிகிச்சை தேவைப்படுகிறது. மருத்துவ சிகிச்சை தேவைப்படுபவர்களின் விகிதம் கடந்த 24 மணி நேரத்தில் வெகுவாக குறைந்துள்ளது. இவர்களுக்கு தேவையான மருத்துவ சிகிச்சை அளிக்கப்பட்டு வருகிறது.
அவசர சிகிச்சை வசதி, ஆம்புலன்ஸ் வசதி, ஆக்சிஜன் உதவி போன்ற பல்வேறு வசதிகளால் கொவிட்-19 தொற்றால் ஏற்படும் இறப்பு விகிதம், உலக சராசரியைவிட இந்தியாவில் குறைவாக உள்ளது. இந்த விகிதம் தற்போது 1.89 விழுக்காடு மட்டுமே.
கடந்த 24 மணி நேரத்தில், 8,05,985 மாதிரிகள் பரிசோதிக்கப்பட்டுள்ளன. இதுவரை மொத்தம் 3,34,67,237 மாதிரிகள் பரிசோதிக்கப்பட்டுள்ளன.
தற்போதைய நிலவரப்படி, கொவிட்-19 மாதிரிகள் பரிசோதிக்கப்படும் அரசு ஆய்வகங்கள் 978, தனியார் ஆய்வகங்கள் 526 என மொத்த ஆய்வகங்களின் எண்ணிக்கை 1504 ஆகும். இதன் விவரங்கள்:

- ட்ரூநேட் அடிப்படையிலான சோதனைக் கூடங்கள்: 614 
- சிபிஎன்ஏஏடி அடிப்படையிலான சோதனைக் கூடங்கள்: 118
பிரதமர் அலுவலகம்
பிரதமர் திரு நரேந்திர மோடி, நேபாள பிரதமருடன் கூட்டாக அளித்த பேட்டி
மாண்புமிகு
பிரதமர் ஷெர் பகதூர் தாபா அவர்களே,
மரியாதைக்குரிய விருந்தினர்களே,
ஊடக நண்பர்களே,
நமஸ்காரம்!
பிரதமர் தாபா அவர்களை இந்தியாவிற்கு வரவேற்பது எனக்கு மிகுந்த மகிழ்ச்சியை அளிக்கிறது. இந்திய புத்தாண்டு மற்றும் நவராத்திரி நன்னாளான இன்று, தாபா அவர்கள் வந்திருக்கிறார். அவருக்கும் இந்தியா மற்றும் நேபாள மக்கள் அனைவருக்கும் நவராத்திரி நல்வாழ்த்துகள்.
தாபா அவர்கள், இந்தியாவின் நீண்ட நாளைய நண்பர், இந்தியா – நேபாள நட்புறவை மேம்படுத்துவதில் தாபா முக்கிய பங்கு வகித்துள்ளார்.
நண்பர்களே,
இந்தியா – நேபாளம் இடையிலான நட்புறவு, நமது மக்களிடையேயான உறவுகளை உலகில் வேறு எங்கும் காணமுடியாது. நமது நாகரீகம், நமது கலாச்சாரம், நமது பரிமாற்றங்களின் திரட்டாக திகழ்கின்றன. நமது மக்களிடையேயான பரஸ்பர நட்புறவு மற்றும் அவர்களிடையேயான பரிமாற்றங்கள் நமது ஒத்துழைப்புகளுக்கு அடிப்படையாக திகழ்கின்றன. அவை நமது உறவுகளுக்கு சக்தியை அளித்து பராமரித்து வருகிறது.
நேபாளத்தை பொறுத்தவரை இந்தியாவின் கொள்கைகள் மற்றும் அதன் முயற்சிகள், இந்த உணர்வால்தான் உந்தப்படுகின்றன. நேபாளத்தின் அமைதி, வளர்ச்சி மற்றும் முன்னேற்ற பயணத்தில் இந்தியா உறுதியான பங்குதாரராக உள்ளது. இது வருங்காலத்திலும் தொடரும்.
சர்வதேச சூரியசக்தி கூட்டணியில், நேபாளம் உறுப்பினராக இணைந்திருப்பது மகிழ்ச்சி அளிக்கிறது. இது நமது பிராந்தியத்தில் நீடித்த சுமார் குறைந்த செலவிலான தூய்மையான எரிசக்தி கிடைப்பதை உறுதி செய்யும்.
இருநாடுகளிடையே வர்த்தகம் மற்றும் போக்குவரத்து இணைப்புத் திட்டங்களுக்கு முன்னுரிமை அளிக்க நானும் பிரதமர் தாபாவும் ஒப்புக் கொண்டுள்ளோம். அந்த வகையில்தான் ஜெயநகர் – குர்தா ரயில் வழித்தடம் அறிமுகப்படுத்தப்பட்டுள்ளது. இது போன்ற திட்டங்கள், இருநாடுகளிடையே சுமூகமான முறையில், தடையற்ற பரிமாற்றங்களை மக்கள் மேற்கொள்ள உதவிகரமாக இருக்கும். நேபாளத்தில் ரூபே அட்டை அறிமுகம், நமது நிதி தொடர்பில் புதிய அத்தியாயத்தை உருவாக்கும். ராமாயண சுற்றுப்பாதை, நேபாள் கஞ்சில் ஒருங்கிணைந்த சோதனைச் சாவடி, நேபாள போலீஸ் அகாடமி போன்றவை இருநாடுகளிடையே மேலும் நெருக்கத்தை ஏற்படுத்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1812875
----
(
மத்திய அமைச்சரவை
அருணாச்சலப்பிரதேச தலைநகர் இட்டா நகர், ஹாலோங்கியில் உள்ள பசுமை விமான நிலையத்தின் பெயரை “டோன்யி போலோ விமான நிலையம், இட்டா நகர்” என்று பெயர் மாற்றம் செய்வதற்கு அமைச்சரவை ஒப்புதல்
அருணாச்சலப்பிரதேச தலைநகர் இட்டா நகர், ஹாலோங்கியில் உள்ள பசுமை விமான நிலையத்தின் பெயரை “டோன்யி போலோ விமான நிலையம், இட்டா நகர்” என்று பெயர் மாற்றம் செய்வதற்கு பிரதமர் திரு.நரேந்திர மோடி தலைமையிலான அமைச்சரவை ஒப்புதல் அளித்துள்ளது.
மாநிலத்தின் நாகரீகம் மற்றும் கலாச்சார பாரம்பரியத்தை எடுத்துரைக்கும் வகையில் மக்கள் வணங்கும் சூரியன்  நிலவு  ஆகியவற்றை பிரதிபலிக்கும் வகையில் டோன்யி போலோ விமான நிலையம், இட்டா நகர் என்று பெயர் சூட்டுவதற்கு அருணாச்சலப்பிரதேச மாநில சட்டப் பேரவையில் தீர்மானம் நிறைவேற்றப்பட்டது.
ஹாலோங்கி பசுமை விமான நிலைய மேம்பாட்டிற்கு மத்திய அரசு கடந்த 2019 ஆம் ஆண்டு ஜனவரி மாதம் ஒப்புதல் வழங்கியது. மத்திய மற்றும் அருணாச்சலப்பிரதேச மாநிலங்களின் உதவியுடன் இந்திய விமான நிலைய ஆணையம் ரூ.646 கோடி செலவில் மேம்பாட்டுப் பணியை செய்தது.
குறு சிறு மற்றும் நடுத்தர தொழில் துறை அமைச்சகம்
ஜைசல்மரில் மூங்கில் சோலை திட்டம்: காதி கிராம தொழில் ஆணையம் மற்றும் எல்லை பாதுகாப்பு படை தொடக்கம்
பாலைவனமாவதை தடுக்கவும் மற்றும் ஊரக பொருளாதாரத்துக்கு உதவவும் ஜைசல்மரில் மூங்கில் சோலை திட்டத்தை  காதி கிராம தொழில் ஆணையம் மற்றும் எல்லை பாதுகாப்பு படை நேற்று தொடங்கியது.
ராஜஸ்தானின் பாலைவனப் பகுதியில் பசுமையை ஏற்படுத்தும் முதல் முயற்சியாக, காதி மற்றும் கிராமத் தொழில் ஆணையம், எல்லை பாதுகாப்பு படையினருடன்  இணைந்து ஜைசல்மரின் தனோத் கிராமத்தில் 1000 மூங்கில் கன்றுகளை நேற்று நட்டது. இந்த திட்டத்தை காதி கிராம தொழில் ஆணையத்தின் தலைவர், திரு வினய் குமார் சக்சேனா, பிஎஸ்எப்-ன் மேற்கு கட்டுப்பாட்டு மைய சிறப்பு தலைமை இயக்குனர் திரு சுரேந்திர பன்வார் முன்னிலையில் தொடங்கி வைத்தார்.
வறண்ட நிலத்தில் மூங்கில் சோலை அமைக்கும்  திட்டம், நிலம் பாலைவனமாவதை குறைக்கும், உள்ளூர் மக்களுக்கு வாழ்வாதாரத்தையும் மற்றும் பலநோக்கு ஊரக தொழிலுக்கும் உதவியாக இருக்கும்.
இந்தியா-பாகிஸ்தான் எல்லையில் லாங்கேவாலா நிலைக்கு அருகே தனோத் மாதா கோயில் உள்ளது. இதன் அருகேயுள்ள 2.50 லட்சம் சதுர அடி கிராம பஞ்சாயத்து நிலத்தில் மூங்கில் கன்றுகள் நடப்பட்டன. தனோத் கிராமம் ஜைசல்மர் நகரில் இருந்து 120 கி.மீ தொலைவில் உள்ளது. இது ராஜஸ்தானில் முக்கிய சுற்றுலாத் தலமாக மாறியுள்ளது. சுற்றுலா பயணிகளை கவர, இங்கு மூங்கிலை வளர்த்து பசுமையை உருவாக்க காதி கிராம தொழில் ஆணையம் திட்டமிட்டுள்ளது. இந்த மூங்கில் கன்றுகளை வளர்க்கும் பொறுப்பு எல்லை பாதுகாப்பை படையிடம் ஒப்படைக்கப்பட்டுள்ளது.
வறண்ட நிலைத்தில் மூங்கில் சோலை திட்டம், ராஜஸ்தானின் உதய்பூர் மாவட்டத்தில் உள்ள நிக்லா மண்ட்வா கிராமத்தில் கடந்த 4ம் தேதி தொடங்கப்பட்டது. அப்போது 25 பிகா நிலத்தில் 5000 சிறப்பு வகை மூங்கில் கன்றுகள் நடப்பட்டன. நாட்டில் நிலம் தரிசாவதையும், பாலைவனமாவதையும் தடுக்க பிரதமர் திரு நரேந்திர மோடி அழைப்பு விடுத்தார்.
அதன்படி விடுதலையின் அம்ரித் மகோத்சவத்தை கொண்டாட, காதி மூங்கில் திருவிழாவை காதி கிராம தொழில் ஆணையம் தொடங்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739793
கப்பல் போக்குவரத்து அமைச்சகம்
உலகின் மிக நீளமான நதிக்கப்பலான எம்வி கங்கா விலாஸ் பிப்ரவரி 28ம்தேதி திப்ருகாரில் தனது பயணத்தை நிறைவு செய்கிறது
பிரதமர் திரு. நரேந்திர மோடியால் ஜனவரி 13ம் தேதி வாராணாசியில் இருந்து கொடியசைத்துத் துவைக்கிவைக்கப்பட்ட உலகின் மிக நீளமான நதிக்கப்பலான எம்பி கங்காவிலாஸின் பயணம் பிப்ரவரி 28ம் தேதி திப்ருகாரில் நிறைவடைகிறது. இதையொட்டி, கப்பலுக்கு வரவேற்பு நிழ்ச்சியை நடத்த மத்திய துறைமுகம், கப்பல் மற்றும் நீர்வழிப்போக்குவரத்து அமைச்சகத்தின் கீழ் இயங்கும், இந்திய உள்நாட்டு நீர்வழித்தட ஆணையம் ஏற்பாடு செய்துள்ளது.
இந்த வரவேற்பு நிகழ்ச்சியில், மத்திய துறைமுகம், கப்பல் மற்றும் நீர்வழிப் போக்குவரத்துத் துறை அமைச்சர் திரு. சர்பானந்தா சோனோவால், பிற மத்திய அமைச்சர்கள், மாநில அமைச்சர்கள், தூதரக அதிகாரிகள் உள்ளிட்ட பலர் கலந்துகொள்கின்றனர்.
இந்தியாவிலேயேத் தயாரிக்கப்பட்ட எம்பி கங்கா விலாஸ் கப்பலின் இந்தப் பயணத்தை பிரதமர் வாரணாசியில் கடந்த ஜனவரி 13ம் தேதி கொடியசைத்துத் தொடங்கி வைத்தார். தனது 50 நாள் பயணத்தில், இந்தியா- வங்கதேசம் இடையேயான நீர்வழியிலான 3,200 கிலோ மீட்டர் தூரத்தை இக்கப்பல் கடக்கிறது. இந்தக் கப்பலின், தனது 50 நாள் பயணம் வரும் 28ம் தேதி திப்ருகாரில் நிறைவடைகிறது. இது பாட்னா சாஹிப், புத்தகயா, விக்ரமஷிலா, டாக்கா, கஜிரங்கா தேசியப் பூங்கா ஆகியவற்றைக் கடந்துள்ளது. தனித்துவமான வடிவம் கொண்ட இந்திக் கப்பலில் 36 சுற்றுலாப் பயணிகளும் பயணிக்கின்றனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 124 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 124 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.20 கோடிக்கும் மேற்பட்ட ) தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771799
(Visitor Counter : 117
எரிசக்தி அமைச்சகம்
சர்வதேச யோகா தினத்துக்கு தயாராகிறது என்டிபிசி
சர்வதேச யோகா தினத்தை கொண்டாட தேசிய அனல் மின் நிறுவனம்  தயாராகி வருகிறது. இதற்கான ஏற்பாடுகள் அனைத்து அனல் மின் நிலையங்களிலும், முழு வீச்சில் நடக்கின்றன.
மின்துறை அமைச்சகத்தின் கீழ் உள்ள என்டிபிசி நிறுவன ஊழியர்கள் ஜூன் 21ம் தேதி யோகா விரிப்புகளை கொண்டு வருகின்றனர்.
நேரடி யோகா நிகழ்ச்சிகள், இணைய கருத்தரங்குகள், போட்டிகள், சொற்பொழிவுகள், கருத்தரங்கங்கள், ஊழியர்கள் மற்றும் அவர்கள் குடும்பத்தினருக்கு யோகா பயிற்சிகளை கொவிட் தடுப்பு நடவடிக்கைகளுடன் மேற்கொள்ள என்டிபிசி தயாராகி வருகிறது.
யோகா பல ஆண்டுகளாக பிரபலமடைந்து வருகிறது. உடல் மற்றும் மன நலத்தை காப்பதில் யோகா வெற்றிகரமாக உள்ளது. அதன் ஒவ்வொரு செயல்பாடும் உடல் வலிமை, நெகிழ்வு தன்மை, நடுநிலை, இணக்கம் ஆகியவற்றை மேம்படுத்துகிறது.
கொவிட்-19 தொற்று மக்களிடையே மன அழுத்தத்தையும், பயத்தையும் ஏற்படுத்தியுள்ளது. உடல் நலத்துடன், உளவியல் பிரச்னைகளையும் யோகாவால் தீர்க்க முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728194
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா 2020 குறித்த விழிப்புணர்வை ஏற்படுத்துவதற்காக நாடு முழுவதும் பல்வேறு நிகழ்ச்சிகள் நடத்தப்படுகின்றன
இந்திய சர்வதேச அறிவியல் திருவிழா 2020 குறித்த விழிப்புணர்வை இளைஞர்களிடையே ஏற்படுத்துவும், அவர்களை இதில் பங்குபெற செய்யவும், நாடு முழுவதும் பல்வேறு நிகழ்ச்சிகள் நடத்தப்படுகின்றன.
சென்னையில் உள்ள தேசிய கடல்சார் தொழில்நுட்ப நிறுவனம், “சமூக வளர்ச்சிக்காக நீர் அறிவியல், நாட்டை கட்டமைத்தல் மற்றும் தற்சார்பு இந்தியா” என்னும் தலைப்பிலான முன்னோட்ட நிகழ்ச்சியை காணொலி மூலம் நடத்தியது.
இந்திய அரசின் புவி அறிவியல் அமைச்சகத்தின் கீழ் செயல்படும் தன்னாட்சி அமைப்பான தேசிய கடல்சார் தொழில்நுட்ப நிறுவனம் ஏற்பாடு செய்த இந்த நிகழ்ச்சியில், மத்திய அறிவியல் மற்றும் தொழில்நுட்பத் துறையின் முன்னாள் செயலாளர் டாக்டர் டி ராமசாமி சிறப்பு விருந்தினராகக் கலந்து கொண்டார்.
விஞ்ஞான பாரதியின் அமைப்பு செயலாளரான திரு ஜெயந்த் சஹஸ்ரபுத்தே இதில் பங்கேற்று இந்திய சர்வதேச அறிவியல் திருவிழா 2020-இன் சிறப்புகள் குறித்து எடுத்துரைத்தார்.
இந்திய சர்வதேச அறிவியல் திருவிழா, 2020 டிசம்பர் 22-ஆம் தேதியில் இருந்து டிசம்பர் 25 வரை மெய்நிகர் தளத்தில் நடைபெறும். காணொலி மூலம் நடைபெறும் மிகப்பெரிய அறிவியல் திருவிழா இதுவாகும்.
அறிவியல் மற்றும் தொழிலக ஆராய்ச்சிக் குழு இந்திய சர்வதேச அறிவியல் திருவிழாவை நடத்துகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1680236
---
(Visitor Counter : 148
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 201.99 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 28,83,489 கோடி டோஸ்கள் செலுத்தப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,52,200
கொவிட் சிகிச்சை பெறுபவர்கள் எண்ணிக்கை 0.35 சதவீதமாக உள்ளது. குணமடைந்தோர் விகிதம் தற்போது 98.45 சதவீதம்
கடந்த 24 மணி நேரத்தில் 18,143 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,32,10,522 என அதிகரித்துள்ளது.
கடந்த 24 மணி நேரத்தில் 20,279 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.29 சதவீதம் ஆகும்
வாராந்திர பாதிப்பு விகிதம் 4.46 சதவீதம் ஆகும்
இதுவரை மொத்தம் 87.25 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,83,657 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844305
எஃகுத்துறை அமைச்சகம்
கச்சா உருக்கு உற்பத்தி
தேசிய உருக்குக் கொள்கை 2017ன்படி, நாட்டில் மொத்த கச்சா உருக்கு உற்பத்தித் திறன் இலக்கு 300 மில்லியன் டன்னாக நிர்ணயிக்கப்பட்டுள்ளது. இது இந்திய உருக்கு ஆணையம் உட்பட மொத்த உருக்குத் தொழில்சாலைகள் மூலம் உற்பத்தி செய்யப்படுவதாகும்.
இந்திய உருக்கு ஆணையத்தின் தற்போதைய கச்சா உருக்கு உற்பத்தித் திறன் ஆண்டுக்கு 20.63 மில்லியன் டன்னாகும். செய்ல் நிறுவனத்தின் நவீனமயமாக்கம் மற்றும் விரிவாக்கம் திட்டத்திற்கு அரசு முதலீடு செய்யவில்லை. இதற்காகும் செலவை செய்ல் நிறுவனம் கடன்கள் மூலமாகவும் உள் ஆதாரங்கள் மூலமாகவும் சமாளிக்கிறது.
இந்த தகவலை மக்களவையில் இன்று மத்திய உருக்கு மற்றும் ஊரகவளர்ச்சித் துறை இணையமைச்சர் திரு ஃபக்கான் சிங் குலஸ்தே எழுத்து மூலம் அளித்த பதிலில் கூறியுள்ளார்.
மனித வள மேம்பாட்டு அமைச்சகம்
ஐஐடிக்கள் அறிவு மற்றும் அனுபவ களஞ்சியங்களாக திகழ்வதுடன், எதிர்கால இடைவெளியையும் நிரப்புகின்றன – திரு தர்மேந்திர பிரதான்
தில்லியில் உள்ள ஐஐடியில், அனைத்து ஐஐடிக்களின் ஆராய்ச்சி மற்றும் மேம்பாட்டு திறனை பறைசாற்றும் இன்வென்டிவ் என்னும் இரண்டு நாள் நிகழ்ச்சியை மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் தொடங்கிவைத்தார். இந்தியாவின் ஆராய்ச்சி மற்றும் மேம்பாட்டு துறையின் வலிமையை பறைசாற்றும் விதமாக கல்வி மற்றும் தொழில் நிறுவனங்கள் ஒரே கூரையின் கீழ் கலந்து கொள்ளும் நிகழ்வாக இது அமையும்.
இந்த நிகழ்ச்சியில் பாரதி என்டர்பிரைசஸ் தலைவரும், நிறுவனருமான திரு சுனில் பாரதி மிட்டல் சிறப்பு விருந்தினராக கலந்து கொண்டார். இன்வென்டிவ் வழிகாட்டும் குழுவின் தலைவர் டாக்டர் பவன் கோயங்கா, இணைத் தலைவர் டாக்டர் பி வி ஆர் மோகன் ரெட்டி ஐஐடி மும்பை இயக்குனர் டாக்டர் சுபாசிஸ் சௌத்ரி ஆகியோரும் இதில் கலந்து கொண்டனர்.
இந்த நிகழ்ச்சியில் உரையாற்றிய திரு தர்மேந்திர பிரதான், தற்சார்பு இந்தியாவை உருவாக்கும் பிரதமர் திரு நரேந்திர மோடியின் தொலைநோக்கிற்கு சான்றாக, வரலாற்றின் முதல் நிகழ்வாக இது இருப்பது மகிழ்ச்சி அளிக்கிறது என்று கூறினார். ஐஐடிக்கள் வெறும் தொழில்நுட்ப, கல்வி நிறுவனங்களாக மட்டும் இல்லாமல் மாற்றத்திற்கான தூண்டுகோலாக அமைந்துள்ள என்று அவர் கூறினார்.
ஐஐடிக்கள் அறிவு மற்றும் அனுபவ களஞ்சியங்களாக திகழ்வதுடன், எதிர்கால இடைவெளியையும் நிரப்புகின்றன என அவர் தெரிவித்தார். கொவிட் பெருந்தொற்று தொழில்நுட்ப பயன்பாட்டின் மூலம் மனித குலத்திற்கு சேவை புரிவதை தெளிவாக காட்டியுள்ளது என்றும், குறுகிய காலத்தில் தயாரிக்கப்பட்ட இந்திய தடுப்பூசிகள் இந்தியர்களுக்கு மட்டுமல்லாமல் உலகம் முழுவதும் உள்ள கோடிக்கணக்கான மக்களுக்கு பயன் அளித்துள்ளன என்றும் திரு பிரதான் கூறினார்.
பாதுகாப்பு மற்றும் விண்வெளி, சுகாதார சேவை, சுற்றுச்சூழல் மற்றும் நிலைத்தன்மை , தூய்மையான எரிசக்தி மற்றும் புதுப்பிக்கத்தக்கவை  உற்பத்தி, செயற்கை நுண்ணறிவு, பிளாக்செயின் தொழில்நுட்பம், தொலைத்தொடர்பு தொழில்நுட்பங்கள்  ரோபோடிக்ஸ், செமிகண்டக்டர்கள், நெகிழ்வு தன்மை கொண்ட மின்னணு, நானோ தொழில்நுட்பம் போன்ற பல்வேறு வகையான 75 திட்டங்கள் மற்றும் கருப்பொருட்கள் கண்காட்சியில் இடம்பெறும். மேக் இன் இந்தியா, டிஜிட்டல் இந்தியா, தற்சார்பு இந்தியா ஆகியவற்றுடன் இவை தொடர்புடையதாக இருக்கும்.
இந்த இரண்டு நாள் நிகழ்ச்சியில் இந்திய தொழில் கூட்டமைப்பு , இந்திய தொழில் வர்த்தக சபைகளின் கூட்டமைப்பு , தேசிய மென்பொருள் சேவை நிறுவனங்களின் சங்கம்  ஆகியவற்றின் பிரதிநிதிகள், மாணவர்கள், உலகம் உள்ள ஐஐடி பழைய மாணவர்கள், ஆசிரியர்கள், கல்வியாளர்கள், டிஆர்டிஓ, இஸ்ரோ, சிஎஸ்ஐஆர், ஐசிஏஆர் ஆகியவற்றின் விஞ்ஞானிகள் உள்ளிட்டோர் இதில் கலந்து கொள்கிறார்கள்.
உள்துறை அமைச்சகம்
முன்னாள் குடியரசுத் தலைவர் திரு.பிரணாப் முகர்ஜியின் சோகமான மறைவுக்கு மத்திய அமைச்சரவை இரங்கல்
திரு.பிரணாப் முகர்ஜியின் நினைவாக 2 நிமிடங்கள் மவுனம் அனுசரிக்கப்பட்டது
முன்னாள் குடியரசுத் தலைவர் திரு.பிரணாப் முகர்ஜியின் சோகமான மறைவுக்கு, மத்திய அமைச்சரவை இரங்கல் தெரிவித்தது.
திரு. பிரணாப் முகர்ஜியின் நினைவாக, மத்திய அமைச்சரவை, 2 நிமிடங்கள் மவுனம் அனுசரித்தது.
மத்திய அமைச்சரவை கீழ்கண்ட தீர்மானங்களை இன்று நிறைவேற்றியது:
முன்னாள் குடியரசுத் தலைவர் திரு.பிரணாப் முகர்ஜியின் சோகமான மறைவுக்கு மத்திய அமைச்சரவை, ஆழ்ந்த வருத்தத்தை தெரிவிக்கிறது.
அவரது மறைவால், நாடு புகழ்பெற்ற தலைவரையும், சிறந்த நாடாளுமன்றவாதியையும் இழந்து விட்டது.
நாட்டின் 13வது குடியரசு தலைவராக இருந்த திரு.பிரணாப் முகர்ஜி, அரசு நிர்வாகத்தில் ஈடு இணையற்றவர். அவர் வெளியுறவுத்துறை, பாதகாப்புத்துறை, வர்த்தகத்துறை மற்றும் நிதித்துறை அமைச்சராக பணியாற்றினார்.
மேற்கு வங்கத்தில் 1935ம் ஆண்டு பிறந்த திரு. பிரணாப் முகர்ஜி, கொல்கத்தா பல்கலைக்கழகத்தில் வரலாறு மற்றும் அரசியல் அறிவியல் பாடங்களில் முதுநிலை பட்டமும், சட்ட பட்டமும் பெற்றார். அவர் கல்லூரி பேராசிரியராகவும், பத்திரிக்கையாளராகவும் பணியாற்றியவர். கடந்த 1969ம் ஆண்டில் பொது வாழ்வில் ஈடுபட்ட அவர், மாநிலங்களவைக்கு தேர்வு செய்யப்பட்டார்.
மத்திய அரசின் பல்வேறு அமைச்சகங்களில் இணையமைச்சராகவும், கேபினட் அமைச்சராகவம் பணியாற்றினார். கடந்த 2004-ம் ஆண்டு முதல் 2012-ம் ஆண்டு வரை அவர் மக்களவை தலைவராக இருந்தார். கடந்த 2012-ம் ஆண்டு ஜூலை 25ம் தேதி, அவர் நாட்டின் 13வது குடியரசுத் தலைவராக பொறுப்பேற்றார். தனது 5 ஆண்டு பதவிக் காலத்தை அவர் முழுவதுமாக நிறைவு செய்தார்.
நாட்டின் பொருளாதாரம் மற்றும் வளர்ச்சி குறித்து அவர் பல புத்தகங்களை எழுதியுள்ளார். பத்ம விபூஷன் உட்பட பல விருதுகளையும் அவர் பெற்றுள்ளார். கடந்தாண்டு, அவருக்கு நாட்டின் மிக உயர்ந்த பாரத ரத்னா விருது வழங்கப்பட்டது.
நமது தேசிய வாழ்க்கையில் அவர் முத்திரை பதித்துள்ளார். அவரது மறைவால், நாடு புகழ்பெற்ற தலைவரையும், சிறந்த நாடாளுமன்றவாதியையும் இழந்து விட்டது.
நாட்டுக்கு திரு.பிரணாப் முகர்ஜி ஆற்றிய சேவைக்கு மத்திய அமைச்சரவை தனது பாராட்டுகளை பதிவு செய்கிறது. மேலும், அவரது குடும்ப உறுப்பினர்களுக்கும், மத்திய அரசின் சார்பாகவும், ஒட்டு மொத்த நாட்டின் சார்பாகவும் தனது ஆழ்ந்த இரங்கலை தெரிவிக்கிறது.